Gosos de su coro ‘e Gesus
(Bolotana)

In su sinu de Maria
s’est formadu custu Coro
est preziosu tesoro
pignu d’eterna allegria
pro sa grande cunfraria
de sas guardias de onore

Rit.  O Gesus su coro nostru
        infiamma de amore

Ma faghe chi unu die
custos coros tantu duros
diventene bonos e puros
consagrados tottu a tie
su nomen in chelu iscrie
de sas guardias de onore.

Rit.  O Gesus su coro nostru
        infiamma de amore

Si su mundu sinde riet
nois tando pius ti amamos
e po Issu ti pregamos
chi cun fide solu a tie
po su mundu chi non bidet
Ti pregamos su lugore.

Rit.  O Gesus su coro nostru
        infiamma de amore

Su lugore e s'isperanzia
ch'attenden tottu sos coros
isparghe sos tesoros
chi tenes in abbundanzia
subra s'umana mancanzia
subra s'umanu errore.

Rit.  O Gesus su coro nostru
        infiamma de amore

In s'ora de s'abbandonu
Issu dede esser presente
cun su coro e cun sa mente
dimandende su perdonu
pro su malu e pro su onu
pro su zustu e peccadore.

Rit.  O Gesus su coro nostru
        infiamma de amore